(1869) Ghy Alsenberghers licht , waer voren zout ghy rumen ? want uwe Meese broet noch versche nieuwe plumen , die Fama wil becleên , om vlieghen verr ' en naer , dat ' s , over al het lant u maeckt heel openbaer .Wie zal de plumen schoon met redene misprijsen ? zy connen vander aerdt ons voeten doen oprijsen om vlieghen naer de locht , daer al de groote Goôn der aerden swaren damp en nevel zijn ontvloôn .Dus zijn wy Licht - ghelaên , en leven wel in rusten , want hebben wy ghebreck , wy halen ons belusten ; ons plumen draghen ons , ghedreven door den gheest , tot daer wy ons behoef becommen onbevreest .